อาทิตย์ที่ผ่านมาน้องหลุมดำกับพี่ๆ แสนใจดีมาแวะกันที่ ตลาดน้ำสำเพ็ง 2 กันค่ะ บอกเลยว่าเตรียมตังค์มาช็อปกระจายค่ะ 555 แต่มาถึงดันหิวเสียก่อน หาที่จอดรถได้ก็เดินดูร้านอาหารเลยค่ะ ต้องบอกก่อนว่าในตลาดน้ำสำเพ็ง 2 ร้านอาหารก็เยอะพอสมควร ของขายก็เยอะอีกเช่นกัน มาที่นี่คุ้มมากๆ แต่ด้วยความหิวจัด ขอจัดบุฟเฟ่ต์ดีกว่า เราตรงดิ่งเข้าร้าน “Shabu Indy” ทันทีค่ะ

Shabu Indy เป็นร้านชาบูบุฟเฟ่ต์ที่เราคิดว่าเพื่อนๆ หลายคนคงรู้จักกันดี เพราะมัน “ไม่จำกัดเวลา” เป็นข้อดีที่สายบุฟเฟ่ต์...เป็นปลื้มมากๆ ส่วนตัวชอบสาขานี้ที่บรรยากาศ มาแนวสบายๆ ไม่อึดอัด แซมๆ ด้วยต้นไม้สีเขียว สบายตา ที่พิเศษคือ “Shabu Indy สาขาตลาดน้ำสำเพ็ง2” ถ้ามาวันพุธจะลดทันที 5% ค่า

จุดเด่นของ Shabu Indy คือทางร้านจะจัดเครื่องชาบูมาให้ก่อนในจานใหญ่มากขนาดครึ่งโต๊ะ คุ้มเว่อร์! ซึ่งในจานก็จะรวมมิตรด้วยเครื่องชาบูหลากหลายจัดเต็ม ทั้งผักสด เห็ด เนื้อหมูแบบต่างๆ ลูกชิ้น รวมทั้งซีฟู้ดอย่างกุ้ง ปลาหมึก หอยแมลงภู่นิวซีแลนด์ และปลาดอลลี่

พอหมดจานนี้จนหมด เราก็สามารถสั่งเครื่องชาบูแบบเป็นถาดแต่ละอย่างตามชอบได้ไม่อั้นเลยค่ะ ไม่ว่าจะเป็น "สันคอหมูสไลซ์", "สันนอกหมูสไลซ์", "หมูสามชั้นสไลซ์", “เบคอน” , "หมูหมักนุ่ม" , "ไก่สไลซ์" หรือจะเป็นลูกชิ้นต่างๆ ที่เราชอบมากๆ คือ “ลูกชิ้นสอดไส้ชีส” โอ้ยย สั่งมาหลายถาดมากๆ

ในส่วนของน้ำซุปนั้นเป็นสูตรเฉพาะของชาบูอินดี้ที่ทำจากน้ำซุปไก่ต้มกับเครื่องชาบูสมุนไพรและหัวผักต่างๆ ทำให้รสหวานซดได้คล่องคอ ที่สำคัญไม่มีชูรสเลยค่ะ และน้ำจิ้มของ Shabu Indy ก็มีให้เลือกถึง 4 แบบ คือ “น้ำจิ้มซีฟู้ด” รสแซ่บ, “น้ำจิ้มอินดี้” สูตรเฉพาะของ Shabu Indy คือเป็นน้ำจิ้มซีฟู้ดผสมกับวาซาบิ เพิ่มความหอมและความซี้ดซ้าดส่วนตัวชอบมากๆ , “น้ำจิ้มสุกี้” น้ำจิ้มมาตรฐานที่กินกับอะไรก็เด็ด!, “น้ำจิ้มพอนซึ” สไตล์ญี่ปุ่น เหมาะสำหรับทานกับเนื้อ

ถาดซีฟู้ด ของร้าน Shabu Indy สาขาตลาดน้ำสำเพ็ง2ส่วนเมนูซีฟู้ดก็ไม่ธรรมดานะคะ แนะนำว่าควรจัดเต็มที่! มันคุ้มราคามากๆ แต่จะมีแค่สองอย่างที่เราต้องเสียเงินเพิ่ม 39 บาท คือ “หอยแมลงภู่นิวซีแลนด์”, “กุ้งแม่น้ำ” ตัวใหญ่ใช้ได้เลยค่ะ สั่งมาเพิ่มนี่คุ้มนะ

แล้วก็ที่นี่มีความพิเศษตรง “ชาบูชีส” จากราคาเต็ม 39 บาท เหลือเพียงถ้วยละ 19 บาทเท่านั้นเอง คุ้มมากๆ สั่งมาตั้งสี่ถ้วยแหนะ กินกันให้จุกไปข้าง! ใครที่ชอบมอสซาเรลล่าชีสไม่ควรพลาดมากๆ และปิดท้ายมื้อด้วย “ไอศกรีม” แบบไม่อั้นมีหลากหลายรสชาติให้เลือกเลยค่ะ ทั้ง ช็อกโกแลต, กาแฟ, วานิลลา, สตรอเบอรรี, มะนาว